Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: igazoltatásának meg kell felelnie 3/1995. (III. 1.) BM rendelet 32. § (2) bekezdésének.
Paragraph Index: 845

igazoltatásának meg kell felelnie 3/1995. (III. 1.) BM rendelet 32. § (2) bekezdésének. A kapitányságvezetõ arról is értesített, hogy utasította alparancsnokait, hogy a jövõben a járõrözõ rendõrök által foganatosított intézkedés és annak indokolása a jogszabályoknak megfelelõen történjék. A Dunakeszi Rendõrkapitányság vezetõjének írott levelemben felkértem a kapitányság vezetõjét, hogy a jövõben RK (igazoltató) lapok kitöltésére csak a jogszabályoknak megfelelõen kerüljön sor. Kérem, hogy adatvédelmi vonatkozású panaszával a jövõben is forduljon hozzám bizalommal. Budapest, 2002. augusztus 8. Üdvözlettel: Dr. Péterfalvi Attila (89/A/2002) * * * [Állásfoglalás: az elõzetes letartóztatásról szóló igazolás csak a letartóztatás kezdõ és záró idõpontját tartalmazhatja, a terhelt bûncselekményére vonatkozó egyéb adatot nem] […] Tisztelt […]! Ön azzal a panasszal fordult hozzám, hogy Ön ellen a Vám- és Pénzügyõrség Központi Bûnüldözési Parancsnoksága 2000. augusztus 17-én gyanúsítást tett csempészet alapos gyanúja miatt. (Bü. 10655/2000) 2000. augusztus 19-én Önt elõzetes letartóztatásba helyezték. Késõbb a büntetõeljárást megszüntették, és 464 nap után az Ön elõzetes letartóztatását is megszüntették. Elmondása szerint az elõzetes letartóztatásban töltött idõ alatt Ön a Fõvárosi Cégbíróságnál és az APEH-nél nem tudta cége ügyeit intézni, a határidõket betartani, és ezért jelentõs joghátrány érte. Ezért 2001. december 14-én levélben kérte a Vám- és Pénzügyõrség Központi Bûnüldözési Parancsnoksága osztályvezetõjét, Frõhlich Zsoltot, hogy a nyomozó hatóság igazolja az elõzetes letartóztatásban töltött idõt mint a mulasztásának kimentõ okát. Frõhlich Zsolt az igazolás kiadását arra hivatkozva tagadta meg, hogy Ön az elõzetes letartóztatást elrendelõ és megszüntetõ határozattal tudja mulasztását más hatóság elõtt igazolni. A Vám- és Pénzügyõrség Központi Bûnüldözési Parancsnokságához intézett kérelmét és a Kiemelt Ügyek Vizsgálati Osztályának válaszát Ön csatolta is beadványához. Ennek alapján megállapítottam, hogy a Kiemelt Ügyek Vizsgálati Osztályának eljárása jogsértõ volt. A

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes